
Tunnitasu tariifi kooskõlastamine

Narva Koorikooli ruumide kasutusse andmisel
1. Asjaolud ja menetluse käik
Ajavahemikul 09.-13.10.2016. a korraldab Rahvusooper Estonia ooperi- ja balletifestivali „Narva täis muusikat“, mille raames toimub 12.10.2016. a lastegala. Ürituse ettevalmistus algab aprillikuus. Proovide ja töötubade käigus osalevad noored Rahvusooper Estonia juhendajate käe all laulmise, pillimängu ja tantsimise töötubades, aga ka grimmi- ja kostüümide meisterdamise töötubades. Muusikalavastuse loomise eesmärgiks on pakkuda noortele võimalust mõista lavastusprotsessi ja saada osa lavastuse kokkupanekust alates esimestest proovidest kuni selle etenduseni.

Rahvusooper Estonia esitas 16.03.2016. a taotluse Narva Koorikooli ruumide tasuta kasutamisest lastegala ettevalmistusprotsessi korraldamise eesmärgiga. Kokku on oodata üritusele osalema mitusada Narvas ja Ida-Virumaal elevat last.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 „Linnavara kasutusse andmise kord” § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

Kooskõlastada tunnitasu tariif 0,00 eurot Narva Koorikooli ruumide kasutusse andmisel Rahvusooperile Estonia (registrikood 74000033) ajavahemikul 01.04-12.10.2016. a Narva Koorikooli juhtkonnaga kooskõlastatud ajakava alusel.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2 Korraldus jõustub seadusega sätestatud korras.

